ગુજરાત વિધાનસભાના અધ્યક્ષશ્રી રાજેન્દ્ર ત્રિવેદીએ વડોદરા શહેરી વિસ્તારમાં સરદાર એકતા રથયાત્રાનો, સરદાર સાહેબની પ્રતિમાના પુષ્પ અને દીપપૂજન સાથે પ્રારંભ કરાવ્યો હતો તથા યાત્રાના રથમાં સવાર થઇને વોર્ડ નં.૧૦ના શહેરીજનોનું અભિવાદન કર્યુ હતું. તેવી જ રીતે, વડોદરા તાલુકાના ચિખોદરા ગામે ગુજરાત રાજ્ય પ્રવાસન નિગમના અધ્યક્ષશ્રી કમલેશ પટેલ અને પ્રદેશ અગ્રણીશ્રી ભરતભાઇ પંડ્યાએ, જિલ્લાના ગ્રામ વિસ્તારમાં બીજા ચરણની સરદાર એકતા રથયાત્રાને પ્રસ્થાન કરાવ્યુ હતુ. સરદાર સાહેબ ભારત માતાના પનોતા પુત્ર હતાં, પ્રધાનમંત્રીશ્રી નરેન્દ્રભાઇ મોદીએ સ્ટેચ્યુ ઓફ યુનીટીના નિર્માણ ધ્વારા તેમને શ્રેષ્ઠતમ ભાવાંજલિ આપી છે એવી લાગણી વ્યક્ત કરતાં વિધાનસભા અધ્યક્ષશ્રીએ જણાવ્યુ હતું કે પોતાના રાષ્ટ્ર શિલ્પીની આટલી ભવ્ય અને વિરાટ પ્રતિમા ભારત સિવાય વિશ્વના અન્ય કોઇ દેશે સ્થાપિત કરી નથી. તેમણે કહ્યું કે સ્ટેચ્યુ ઓફ યુનીટીએ ખરા અર્થમાં સ્ટેચ્યુ ઓફ ટુરીઝમ બની રહેશે અને તેના આધારીત પ્રવાસનના વિપુલ અને વૈશ્વિક વિકાસનો સહુથી મોટો હિસ્સો વડોદરાને મળશે. સરદાર સાહેબની આ પ્રતિમા સાથે દેશના લાખો ખેડૂતો, કામદારો અને ગામડાઓની ભીની માટીની સુગંધ અને પરિશ્રમ જોડાયેલાં છે એવી લાગણી વ્યક્ત કરતાં શ્રી રાજેન્દ્રભાઇએ સરદાર સાહેબના વિવિધ યાદગાર જીવન પ્રસંગો વર્ણવીને તેમની મક્કમતા, ન્યાય પ્રિયતા, અડગતા, રાજનીતિમાં પ્રમાણિકતા અને ચાણક્ય બુધ્ધિ પ્રતિભા જેવા ગુણોને ઉજાગર કરવાની સાથે જણાવ્યું કે, રાજકારણ અને સમાજકારણની શ્રેષ્ઠતા માટે સરદાર સાહેબ જેવી સિધ્ધાંતનિષ્ઠા આજે પણ જરૂરી અને પ્રસ્તુત છે. તેમણે સ્ટેચ્યુ ઓફ યુનીટીના લોકાર્પણને નિમિત્ત બનાવીને, સમગ્ર ગુજરાતને નવેસરથી એકતાના સૂત્રે બાંધતા રથયાત્રાના આયોજન માટે મુખ્યમંત્રીશ્રી વિજયભાઇ રૂપાણી અને રાજ્ય સરકારને અભિનંદન આપ્યા હતા... વિગત સમાચાર ફેસબુક પર....